După cinci sezoane cu Lazio, Nedved a fost dorit de mai multe cluburi (inclusiv Manchester United și Chelsea) înainte de a fi vândut la Juventus în iulie 2001 pentru 75 de miliarde de lire italiene (38,7 milioane de euro la cursul de schimb fix). La Juventus, el l-a înlocuit pe Zinedine Zidane, care s-a transferat la Real Madrid în acea vară. Nedvěd a titular în echipele lui Juventus care au câștigat "Scudetto" în sezoanele 2001-2002 și 2002-2003. Deși și-a adus un mare aport la reușita clubului din 2003, a fost și el subiect de controversă. Nedved a ieșit din Asociația italiană a fotbaliștilor, în semn de protest față de limita de jucători din afara Uniunii Europene (UE); în condițiile în care Cehia nativă nu a devenit membră a UE până în 2004. Deși a fost un jucător cheie pentru calificarea în finala Ligii Campionilor UEFA de la Milano din 2003 el nu a putut să joace în finală din cauza acumulării de cartonașe galbene, după ce a primit unul în semifinale pentru un fault făcut asupra mijlocașului lui Real Madrid, Steve McManaman.